title: 2011/240/EU: Komission päätös, annettu 14 päivänä huhtikuuta 2011 , maatalousmaan hankintaa Liettuassa koskevan siirtymäkauden pidentämisestä  ETA:n kannalta merkityksellinen teksti

text:
               15.4.2011

               FI

               Euroopan unionin virallinen lehti

               L 101/122

         KOMISSION PÄÄTÖS,
   annettu 14 päivänä huhtikuuta 2011,
   maatalousmaan hankintaa Liettuassa koskevan siirtymäkauden pidentämisestä
   (ETA:n kannalta merkityksellinen teksti)
   (2011/240/EU)
   EUROOPAN KOMISSIO, joka
   ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen,
   ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen liitteessä IX olevan 4 luvun,
   ottaa huomioon Liettuan esittämän pyynnön,
   sekä katsoo seuraavaa:

               (1)

               Vuoden 2003 liittymisasiakirjan mukaan Liettua voi liittymisasiakirjassa määrätyin edellytyksin kieltää muista EU:n jäsenvaltioista olevilta luonnollisilta henkilöiltä ja oikeushenkilöiltä, jotka eivät ole sijoittautuneet eivätkä rekisteröityneet Liettuaan ja joilla ei ole paikallista sivuliikettä tai liikettä Liettuassa, maatalousmaan hankinnan seitsemän vuoden ajan liittymisen jälkeen 30 päivään huhtikuuta 2011 asti. Tämä on väliaikainen poikkeus Euroopan unionin toiminnasta tehdyn sopimuksen 63–66 artiklassa määrätystä pääoman vapaasta liikkuvuudesta. Tätä siirtymäkautta voidaan pidentää ainoastaan kerran enintään kolmella vuodella.

               (2)

               Liettua pyysi 4 päivänä helmikuuta 2011, että maatalousmaan hankintaa koskevaa siirtymäkautta pidennettäisiin kolmella vuodella.

               (3)

               Siirtymäkauden tärkein peruste oli tarve suojata maataloustoiminnan sosioekonomisia edellytyksiä Liettuan siirryttyä sisämarkkinoille ja yhteisen maatalouspolitiikan soveltamiseen. Sen tavoitteena oli erityisesti ratkaista ongelmat, joita maatalousalalle olisi saattanut aiheutua maatalousmaan hankinnan vapauttamisesta ottaen huomioon, että maan hinnat ja tulot olivat Slovakiassa aluksi huomattavasti alhaisemmat kuin Alankomaissa, Belgiassa, Espanjassa, Irlannissa, Italiassa, Itävallassa, Kreikassa, Luxemburgissa, Portugalissa, Ranskassa, Ruotsissa, Saksassa, Suomessa, Tanskassa ja Yhdistyneessä kuningaskunnassa, jäljempänä ’EU-15-valtiot’. Lisäksi siirtymäkauden tarkoituksena oli helpottaa yksityistämisprosessia ja maatalousmaan palauttamista viljelijöille. Komissio korosti jo 16 päivänä heinäkuuta 2008 antamassaan kertomuksessa ”Maatalouskiinteistöjen hankintaa koskevien vuoden 2003 liittymissopimuksessa vahvistettujen siirtymätoimenpiteiden uudelleentarkastelu”, jäljempänä ’vuoden 2008 väliarviointi’, miten tärkeää on saattaa edellä mainittu maatalousuudistus päätökseen ennen suunnitellun siirtymäkauden päättymistä (1).

               (4)

               Maareformi jatkuu edelleen Liettuassa. Liettuan viranomaisten toimittamien tietojen mukaan maassa on yhteensä 429 000 hehtaaria valtion maata, jonka omistusoikeudet on selvitettävä. Tällä hetkellä ainoastaan 77 200 hehtaaria valtion maatalousmaasta on yksityistetty. Omistusoikeudet ovat edelleen ratkaisematta 351 000 hehtaarin osalta; tämä osuus vastaa 11,42:ta prosenttia koko maatalousmaasta Liettuassa.

               (5)

               Liettuan viranomaisten mukaan omistusoikeuksiin liittyvät epäselvyydet ja maatilojen epäsuotuisa rakenne muodostavat väistämättä esteen maakaupoille ja maatalousmaan yhdistämiselle. Maaomaisuuden pirstaloutuminen heikentää omalta osaltaan kilpailukykyä ja vähentää maatilojen markkinasuuntautuneisuutta. Tässä yhteydessä Liettuan viranomaisten toimittamat vuoteen 2009 liittyvät tiedot osoittavat, että mainittuna vuonna enintään 5 hehtaarin kokoisten maatilojen osuus kaikista maatiloista oli 52,5 prosenttia.

               (6)

               Kuten edellä mainitaan maatalousalan kilpailukyky on Liettuassa edelleen heikompi kuin EU-15-valtioissa, ja tätä ongelmaa pahentavat vielä rahoitusvarojen saantiin liittyvät vaikeudet ja korkeat korot, joita sovelletaan maatalousmaan ostamista varten myönnettäviin kaupallisiin lainajärjestelyihin (yli 10 prosenttia vuonna 2009).

               (7)

               Lisäksi viimeaikainen maailmanlaajuinen finanssi- ja talouskriisi on vaikuttanut haitallisesti Liettuan talouteen ja erityisesti maataloustuotteiden myyntihintoihin. Liettuan tasavallan hallituksen alaisuudessa toimivan Liettuan tilastokeskuksen antamien tietojen mukaan maataloustuotteiden ostohintojen kokonaisindeksi oli vuonna 2009 vuoteen 2008 verrattuna 77,8. Lasku oli erityisen huomattava kasvinviljelyn alalla, jolla alan maataloustuotteiden ostohintojen kokonaisindeksi oli vuonna 2009 vuoteen 2008 verrattuna 69,1.

               (8)

               Edelleen huomattavat, joskin ajan mittaan kaventuvat erot Liettuan ja EU-15-valtioiden viljelijöiden maataloustuloissa voidaan selittää edellä esitetyillä tekijöillä. Eurostatin mukaan viljelijöiden tulotaso laski Liettuassa 13,6 prosenttia, kun keskitulot EU-27-valtioissa laskivat 10,7 prosenttia.

               (9)

               Samalla tavoin kuin maataloustulojen tasot myös maatalousmaan hinnat Liettuan ja EU:n jäsenvaltioiden välillä poikkeavat edelleen toisistaan. Eurostatin tietojen mukaan viljelylohkojen hinnat ovat Liettuassa vieläkin alhaiset muihin EU:n jäsenvaltioihin verrattuna. Maatalousmaan hintojen ei ole odotettukaan muuttuvan täysin yhtenäisiksi, eikä tätä ole edes pidetty edellytyksenä siirtymäkauden päättymiselle. Liettuan ja EU-15-valtioiden maatalousmaan hintojen väliset huomattavat erot voivat kuitenkin olla esteenä hintojen lähentymiselle.

               (10)

               Tässä tilanteessa voidaan Liettuan viranomaisten lailla olettaa, että rajoitusten poistaminen 1 päivänä toukokuuta 2011 lisäisi maan hintoihin kohdistuvaa painetta Liettuassa. Sen vuoksi vaarana on, että Liettuan maatalousmarkkinat häiriintyisivät vakavalla tavalla siirtymäkauden päättyessä.

               (11)

               Sen vuoksi liittymisasiakirjan liitteessä IX olevassa 4 luvussa määrättyä siirtymäkautta olisi pidennettävä kolmella vuodella.

               (12)

               Jotta markkinoiden vapautumiseen voitaisiin valmistautua täysimittaisesti, myös nykyisissä vaikeissa taloudellisissa olosuhteissa on erittäin tärkeää pyrkiä parantamaan siirtymäkauden aikana sellaisia tekijöitä kuin viljelijöiden luotto- ja vakuutusmahdollisuudet sekä maatalouden rakenneuudistuksen saattaminen päätökseen, kuten vuoden 2008 väliarvioinnissa on jo tähdennetty.

               (13)

               Koska avoimet sisämarkkinat ovat aina olleet Euroopan vaurauden perusta, ulkomaisen pääoman virtaaminen Liettuaan saattaisi hyödyttää myös sen maatalousmarkkinoita. Kuten vuoden 2008 väliarvioinnissa on tähdennetty, maatalousalaan tehtävillä ulkomaisilla investoinneilla olisi myös merkittäviä pitkän aikavälin vaikutuksia pääomanlisäykseen ja taitotietoon, maamarkkinoiden toimintaan ja maatalouden tuottavuuteen. Ulkomaista omistusta koskevien rajoitusten asteittainen lieventäminen siirtymäkaudella valmistaisi myös markkinoita täyteen vapauteen.

               (14)

               Jotta turvattaisiin oikeusvarmuus ja vältettäisiin oikeudellisen tyhjiön syntyminen Liettuan kansallisessa oikeusjärjestelmässä nykyisen siirtymäkauden päätyttyä, tämän päätöksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN PÄÄTÖKSEN:
   1 artikla
   Pidennetään vuoden 2003 liittymisasiakirjan liitteessä IX olevassa 4 luvussa tarkoitettua Liettuan maatalousmaan hankintaa koskevaa siirtymäkautta 30 päivään huhtikuuta 2014.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  KOM(2008) 461 lopullinen, 16.7.2008.


Avis juridique important

|

41998D0026

Schengenin säännöstö - Toimeenpanevan komitean päätös, tehty 16 päivänä syyskuuta 1998, pysyvän Schengenin arviointi- ja soveltamiskomitean perustamisesta (SCH/Com-ex (98) 26, def.)

Virallinen lehti nro L 239 , 22/09/2000 s. 0138 - 0143

TOIMEENPANEVAN KOMITEAN PÄÄTÖS,tehty 16 päivänä syyskuuta 1998,pysyvän Schengenin arviointi- ja soveltamiskomitean perustamisesta(SCH/Com-ex (98) 26 def.)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 7 artiklan,ottaa huomioon kyseiseen yleissopimukseen liitetyssä päätösasiakirjassa olevan yhteisen julistuksen 139 artiklasta,katsoo, että pysyvän komitean perustamisaloite pohjautuu pyrkimykseen täydentää EU:n puitteissa käytettävissä olevia välineitä,ottaa huomioon kansallisen itsemääräämisoikeusperiaatteen noudattamisen,katsoo, että tätä komiteaa on tarvittaessa hyvissä ajoin mukautettava Euroopan unionin toiminnallinen kehys huomioon ottaen,ON PÄÄTTÄNYT SEURAAVAA:Perustetaan pysyvä Schengenin arviointi- ja soveltamiskomitea (jäljempänä "pysyvä komitea"), jonka tehtävänä on toimeenpanevan komitean alaisuudessa toisaalta tutkia, täyttyvätkö kaikki Schengenin sopimuksen soveltamisesta tehdyn yleissopimuksen voimaansaattamisen edellytykset sellaisessa valtiossa, joka on ehdolla saattamaan sopimuksen voimaan, ja toisaalta seurata, että valtiot, jotka jo soveltavat Schengenin yleissopimusta, soveltavat Schengenin säännöstöä asianmukaisella tavalla, erityisesti tuomalla esiin ongelmia ja ehdottamalla niihin ratkaisuja.Pysyvä komitea on yksin vastuussa kertomusten laatimisesta, joiden tavoitteena on arvioida niiden valtioiden valmisteluja, jotka ovat ehdolla saattamaan voimaan Schengenin yleissopimuksen, ja tutkia, täyttyvätkö kaikki yleissopimuksen käytännön soveltamisen ja sisärajoilla tehtävien tarkastusten lakkauttamisen edellytykset.Pysyvän komitean toinen tehtävä on luoda perusteet, joiden mukaisesti toimeenpaneva komitea voi seurata yleissopimuksen asianmukaista soveltamista valtioissa, joissa se on jo tullut voimaan, erityisesti varmistamalla, että ulkorajoilla käyntejä suorittavan ryhmän suosituksia noudatetaan ja ulkorajoilla vallitsevaa tilannetta koskevassa vuosikertomuksessa mainitut puutteet korjataan. Tällöin olisi kiinnitettävä enemmän huomiota ulkorajoilla tehtävien tarkastusten parantamiseksi tarvittaviin yhteisiin toimiin sekä yleissopimuksen mahdollisimman tehokkaaseen soveltamiseen poliisiviranomaisten, oikeusviranomaisten ja SIS-järjestelmän toimintaan liittyvässä yhteistyössä. Pysyvä komitea etsii ratkaisuja todettuihin ongelmiin ja laatii ehdotuksia yleissopimuksen soveltamiseksi tyydyttävästi ja mahdollisimman tehokkaasti. Schengenin sopimuksen soveltamisesta tehdyn yleissopimuksen asianmukaisen soveltamisen valvonta kuuluu edelleen yksinomaan sopimuspuolten toimivaltaan. Pysyvän komitean on näin ollen rajoituttava hoitamaan tarkastustehtäviään jäljempänä esitetyn toimeksiannon mukaisesti.Näiden kahden tehtävän perusteella pysyvälle komitealle voidaan antaa kaksi erilaista toimeksiantoa:1) Se valmistelee kertomukset, joiden perusteella todetaan, että valtio, joka on ehdolla saattamaan voimaan Schengenin yleissopimuksen, täyttää kaikki yleissopimuksen voimaan saattamisen edellytykset. Komitea katsotaan tällöin arviointikomiteaksi ja sen tehtävänä on arvioida kyseisten valtioiden tekemien valmistelujen tilaa.2) Pysyvä komitea luo perusteet, joiden avulla toimeenpaneva komitea voi seurata Schengenin yleissopimuksen asianmukaista soveltamista valtioissa, jotka jo soveltavat yleissopimusta; tavoitteena on soveltaa yleissopimusta mahdollisimman tehokkaasti ja saada Schengen-kumppanien välinen yhteistyö mahdollisimman toimivaksi. Tarkoituksena on ennen kaikkea etsiä ratkaisuja ongelmiin, jotka on havaittu yleissopimuksen voimaansaattamisen jälkeen, ja tehdä ehdotuksia tarkastusten saamiseksi mahdollisimman tehokkaiksi yleissopimuksessa määrättyjen tavoitteiden mukaisesti. Tässä tapauksessa komitea katsotaan soveltamiskomiteaksi.I ARVIOINTIKOMITEA NIIDEN VALTIOIDEN ARVIOIMISEKSI, JOTKA OVAT EHDOLLA SAATTAMAAN YLEISSOPIMUKSEN VOIMAAN1 ARVIOINTIKOMITEAN TEHTÄVÄTArviointitehtävässään pysyvä komitea laatii kertomuksen aina, kun jokin valtio on ehdolla saattamaan yleissopimuksen voimaan. Kertomuksessa vahvistetaan luettelo edellytyksistä, jotka ehdokkaan on täytettävä. Tällöin on vahvistettava tarkoin taso, joka on saavutettava kaikilla yleissopimuksen kattamilla alueilla. Kun toimeenpaneva komitea on hyväksynyt nämä edellytykset, pysyvä komitea arvioi uudessa kertomuksessa, täyttääkö yleissopimuksen voimaan saattamiseen ehdolla oleva maa kyseiset edellytykset ja yltääkö se vahvistetulle tasolle.Komitea voi kunkin toimivaltaansa kuuluvan alueen osalta antaa toimivaltaisten asiantuntijoiden ryhmälle tehtäväksi laatia tämän omaa erityisalaa koskevan kertomuksen. Näissä kertomuksissa käsitellään laadullisia, määrällisiä, operatiivisia, hallintoteknisiä ja organisatorisia näkökohtia, ja niissä on mainittava puutteet tai heikkoudet ja esitettävä samalla näitä koskevia ratkaisuehdotuksia.2 TOIMIVALTA-ALUEETKomitea laatii yksityiskohtaisen ja perusteellisen kertomuksen sekä arvioi yleissopimuksen voimaansaattamiseen ehdolla olevien valtioiden valmisteluja kaikilla alueilla, jotka mainitaan 14 päivänä joulukuuta 1993 tehdyssä päätöksessä SCH/Com-ex (93) 10, ja seuraa kaikkien niiden edellytysten täyttymistä, jotka ovat Schengenin säännöstön soveltamisen edellytyksenä. Arviointi koskee erityisesti seuraavia alueita:- ulkorajoilla suoritettavat tarkastukset, erityisesti yhteisen käsikirjan käyttäminen- maa ja meriulkorajojen valvonta- viisumit, erityisesti yhteisen konsuliohjeiston käyttäminen- ulkomaalaisten liikkumista koskevat edellytykset, mukaan lukien laittoman maahanmuuton ja luvattoman oleskelun vastaiset toimet- oleskeluluvat ja maahantulokieltoon määrääminen- poliisiyhteistyö- oikeusapu rikosasioissa mukaan lukien luovuttaminen- huumausaineet- Schengenin tietojärjestelmä, erityisesti SIRENE-käsikirjan käyttäminen- henkilötietojen suoja- henkilöiden maasta poistamiseen ja takaisinottamiseen liittyvät käytännöt- lentoasemien henkilöliikennettä koskevat säännöt.Pysyvä komitea hoitaa erityisesti seuraavia tehtäviä, jotka liittyvät ulkorajoihin, poliisiyhteistyöhön, SIS-järjestelmään ja viisumikäytäntöön; se laatii lisäksi luettelon muiden alojen tehtävistä, joista asiantuntijat huolehtivat.a) Ulkorajoilla suoritettavat ja muuttovirtoja koskevat tarkastukset, mukaan lukien esimerkiksi kahdenvälinen ja monenkeskinen yhteistyö kolmansien valtioiden kanssa sekä takaisinottokysymyksetKäyntimaan paikalliset maantieteelliset olosuhteet ja rajojen laadun huomioon ottaen asiantuntijat voivat- käydä kaikilla meriulkorajoilla keräämässä itse paikalla sekä merellä että maalla ja erityisesti yöaikaan toteutettavien valvontatoimenpiteiden tehokkuutta koskevia tietoja. Suurissa satamissa he seuraavat henkilö- ja tavaraliikenteen tarkastuksia,- tarkkailla maarajoilla suoritettavia tarkastuksia niiden tehokkuuden tutkimiseksi päivällä ja yöllä. Heidän on kerättävä tietoja laittoman maahanmuuton torjunnasta muun muassa keskustelemalla rajavartioviranomaisten kanssa,- käydä kaikilla lentoasemilla tutkiakseen Schengenin määräysten soveltamista siellä,- käydä myös ulkorajojen ja maahanmuuton valvonnasta vastaavien keskusviranomaisten luona sekä tutkia kansallisen ja paikallisen tason hallintorakennetta ja näiden toiminnan koordinointia,- rajanylityspaikoille ja keskusviranomaisten luo tehtävien käyntien yhteydessä tutkia rajalla noudatettavia viisumin myöntämiskäytäntöjä,- rajanylityspaikoille ja keskusviranomaisten luo tehtävien käyntien yhteydessä tutkia valmiuksia käyttää SIS-järjestelmää,- arvioida ulkorajoilla noudatettavia tarkastuskäytäntöjä sekä laillisilla rajanylityspaikoilla että niiden välisillä rajaosuuksilla,- arvioida ulkorajoilla käytettävissä olevia, erityisesti väärien tai väärennettyjen asiakirjojen toteamiseen tarkoitettuja teknisiä välineitä,- arvioida maa- ja merirajojen valvontaa,- tutkia rajalla käyntien yhteydessä, onko virkailijoiden määrä riittävä kyseisten rajojen erityisolosuhteet huomioon ottaen ja onko näillä virkamiehillä riittävä koulutus erityisesti väärien tai väärennettyjen asiakirjojen toteamiseen,- tutkia ulkorajoilla käyntien yhteydessä, mitä toimenpiteitä siellä toteutetaan laittoman maahanmuuton ja yleisen rikollisuuden torjumiseksi,- tutkia, mitä toimenpiteitä toteutetaan niiden henkilöiden suhteen, joille ei ole myönnetty rajalla maahantulo-oikeutta tai jotka oleskelevat laittomasti maassa,- tutkia, mitä keinoja käytetään lainvastaista ihmisten salakuljetusta harjoittavien ryhmien vastaisessa toiminnassa,- tutkia yhteistyötä rajanaapurivaltion/-valtioiden kanssa.Käynnin tavoitteena on tutkia itse paikalla valvontatoimenpiteiden tehokkuutta ja varmistua siitä, että ne täyttävät yleissopimuksen, yhteisen käsikirjan ja toimeenpanevan komitean asiaa koskevien päätösten mukaiset Schengen-normit.b) Yhteisillä rajoilla tehtävä yhteistyö yleissopimusta jo soveltavien valtioiden kanssa, pääasiassa poliisi- ja oikeusviranomaisten yhteistyön muodossa, erityisesti kahdenvälisten sopimusten tekeminen ja yhteyshenkilöiden lähettäminenTässä yhteydessä pysyvän komitean tehtävänä on tutkia seuraavia seikkoja:- päivittäisen yhteistyön tehokkuus yhteisillä raja-alueilla yleissopimusta ja kahdenvälisiä sopimuksia soveltaen,- mahdollisuus ja valmius suorittaa ja kehittää rajat ylittäviä yhteisiä toimenpiteitä yleissopimusta ja kahdenvälisiä sopimuksia soveltaen,- mahdollisuus ja valmius järjestää ja kehittää yhteyshenkilöiden kanssa tehtävää yhteistyötä,- rajanaapureina olevien muiden kuin sopimusvaltioiden kanssa tehtävän yhteistyön tehokkuus rikollisuuden torjunnan kannalta, erityisesti ihmisten salakuljetusta harjoittavien ryhmien vastaisessa toiminnassa,- poliisiviranomaisten pääsy SIS-tietoihin ja heidän yleinen koulutuksensa,- yhteistyörakenteiden tehokkuus rajoilla,- välitön yhteistyö ja suhteet ehdokasvaltion viranomaisten ja Schengen-valtioiden viranomaisten välillä,- raja-alueen turvallisuutta lisäävien välineiden ja henkilöstön määrä.c) SIS, SIRENE-toimistot, laiteturvallisuus ja tietosuojaTähän liittyen komitean tehtävänä on tutkia seuraavia seikkoja:Tekniset näkökohdat- tulevia N.SIS-yksiköitä koskevat laadulliset, määrälliset, operatiiviset, organisatoriset ja tekniset näkökohdat,- tekninen ratkaisu ja menetelmät, jotka on valittu tietojen välittämiseksi kansallisista tietojärjestelmistä N.SIS-yksiköihin (tietojen syöttäminen SIS-järjestelmään kansallisista järjestelmistä),- valittu tekninen järjestelmä SIS-tietojen antamiseksi paikallisten käyttäjien käyttöön ja tietojen yhdenmukaistaminen C.SIS-yksikön kanssa,- N.SIS-yksiköiden tekninen käytettävyys.Tietoja ja niiden käyttöä koskevat näkökohdat- niiden tietojen määrä, jotka kyseinen valtio on valmis syöttämään SIS-järjestelmään,- syötettävien tietojen laatu (otsikkotiedot),- tietokoneiden maantieteellinen sijainti, niiden määrä ja toimintavalmiuden taso (loppukäyttäjien pääsy SIS-tietoihin),- SIS-järjestelmän tietoja käyttämään joutuvien toimipaikkojen virkamiesten koulutus,- sisäiset menettelyt ja ohjeet, joita noudatetaan tietoja järjestelmään kirjattaessa ja joita on sovellettava osumia löydettäessä,- erilaisten kirjausten käyttö,- SIRENE-toimistojen toimintakapasiteetti (toimipaikkojen välinen koordinointi, vastausajat jne.).Laitteiden ja tietojen suojaaminen- laitteiden ja henkilötietojen suojaamista koskevat organisatoriset ja tekniset näkökohdat,- toimenpiteet, joilla estetään laitteisiin ja tietoihin pääsy,- toimenpiteet käyttäjän oikeuksien mukaan eriytetyn käsittelymuodon takaamiseksi,- edellytykset, joilla vanhentuneet tiedot voidaan poistaa järjestelmästä.d) Viisumien myöntäminen- Viisumien myöntämistä koskevat yleiset edellytykset verrattuna yhteisessä konsuliohjeistossa annettuihin edellytyksiin,- menettelyt neuvottelujen käymiseksi ennen viisumien myöntämistä,- menettelyt kyselyjen tekemiseksi SIS-järjestelmästä ennen viisumien myöntämistä,- viisumitarrojen hankkimismenettelyt ja niiden säilyttämistapa.Pysyvä komitea huolehtii näiden kertomusten koordinoinnista ja esittää kattavan kertomuksen toimeenpanevalle komitealle.II SOVELTAMISKOMITEA NIIDEN VALTIOIDEN OSALTA, JOTKA JO SOVELTAVAT YLEISSOPIMUSTA1 TEHTÄVÄTPysyvän komitean avulla on voitava todeta sellaiset ulkorajoilla mahdollisesti ilmenevät ongelmat ja tilanteet, jotka eivät vastaa yleissopimuksen tavoitteiden mukaisesti vahvistettua tasoa. Sen kautta huomautetaan todetuista ongelmista käyntivaltiolle ja toimeenpanevalle komitealle sekä tehdään ratkaisuehdotuksia yleissopimuksen soveltamiseksi tyydyttävällä ja mahdollisimman tehokkaalla tavalla. Yleissopimuksen voimaantulon jälkeen todettujen ongelmien osalta komitean tehtävänä on laatia teknisiä ehdotuksia tarkastusten ja turvallisuuden parantamiseksi ja oikeusavun tehostamiseksi rikosasioissa, luovuttaminen mukaan lukien.Komitean on myös tutkittava, onko ulkorajoilla käyneen vierailijaryhmän huomautukset ja suositukset pantu täytäntöön ja onko turvallisuudessa mahdollisesti todetut puutteet onnistuttu poistamaan. Komitean tehtävänä on myös huolehtia niiden ongelmien seurannasta, jotka on mainittu yleissopimusta soveltavien maiden ulkorajoilla vallitsevaa tilannetta koskevassa vuosikertomuksessa.Komitean on lisäksi hoidettava tehtäväänsä joustavasti ja tasapuolisesti, toimien yhteistyössä toimivaltaisten viranomaisten kanssa ja noudattaen kansallisia voimassa olevia oikeudellisia ja ammattietiikkaan liittyviä määräyksiä sekä pitäen yhteisenä tavoitteena parantaa turvallisuutta sekä muiden yleissopimusta soveltavien valtioiden etujen huomioon ottamista.2 TOIMIVALTA-ALUEETNiiden valtioiden osalta, jotka jo soveltavat yleissopimusta, komitealla on vierailijaryhmiin verrattuna laajemmat toimivaltuudet, jotka rajoittuvat kuitenkin koskemaan käytännön kysymyksiä. Alueet, jotka on arvioitava ja jotka on siksi otettava huomioon, kattavat koko Schengenin säännöstön ja erityisesti seuraavat alat:- ulkorajoilla suoritettavat tarkastukset ja ulkorajojen valvonta- poliisiyhteistyö niiden valtioiden raja-alueilla, jotka jo soveltavat yleissopimusta- Schengenin tietojärjestelmä- Schengen-viisumien myöntämisedellytykset (erityisesti kumppanuusmaiden kanssa ennalta käytävien arkaluonteisen maan kansalaisia koskevien neuvottelujen yhteydessä noudatettavat menettelyt)- toimenpiteet ulkomaalaisten laittoman maassa oleskelun lopettamiseksi- oikeusapu rikosasioissa mukaan lukien luovuttaminen.Ennen kaikkea on käsiteltävä seuraavia näkökohtia:a) Ulkorajoilla suoritettavat tarkastukset ja ulkorajojen valvonta- Ulkorajoilla noudatettavat tarkastuskäytännöt sekä laillisilla rajanylityspaikoilla että niiden välisillä rajaosuuksilla,- ulkorajoilla käytettävissä olevat, erityisesti väärien tai väärennettyjen asiakirjojen toteamiseen tarkoitetut tekniset välineet,- virkamiesten määrän riittävyys suhteessa tarkastetuilla rajoilla vallitseviin erityisolosuhteisiin,- ulkorajojen valvonta ja siellä suoritettavat tarkastukset, mukaan lukien partiointi ja paikkaan sidotut valvontajärjestelmät ja -tekniikat,- virkamiesten koulutus erityisesti väärien tai väärennettyjen asiakirjojen tunnistamisessa,- tarkastetuilla ulkorajoilla toteutetut toimenpiteet laittoman maahanmuuton ja yleisen rikollisuuden torjumiseksi,- toimenpiteet niiden henkilöiden suhteen, joille ei ole myönnetty rajalla maahantulo-oikeutta tai jotka oleskelevat laittomasti maassa,- laitonta ihmisten salakuljetusta harjoittavien ryhmien vastaisessa toiminnassa käytetyt keinot,- yhteistyö rajanaapurivaltion/-valtioiden kanssa,- sen toimipaikan/niiden toimipaikkojen hallintorakenne, joka vastaa/jotka vastaavat laittoman maahanmuuton vastaisesta toiminnasta sekä kansallisen ja paikallisen tason toimipaikkojen välisestä koordinoinnista,- SIS-järjestelmän soveltaminen rajanylityspaikoilla.b) Poliisiyhteistyö raja-alueilla niissä maissa, jotka jo soveltavat yleissopimusta- Kahdenvälisten sopimusten olemassaolo,- takaa-ajo-oikeuden ja tarkkailuoikeuden soveltaminen,- yhteistyörakenteet rajoilla,- toimipaikkojen kesken tapahtuva välitön yhteistyö,- raja-alueen turvallisuutta lisäävät välineet ja henkilöstö,- yhteistyö yhteyshenkilöiden välityksellä.c) Schengenin tietojärjestelmä- Tietojen syöttäminen SIS-järjestelmään kansallisista järjestelmistä,- N.SIS-yksiköiden ja SIRENE-toimistojen tekninen käytettävyys,- loppukäyttäjien pääsy SIS-tietoihin,- edellytykset, joilla vanhentuneet tiedot voidaan poistaa järjestelmästä,- erilaisten kirjausten käyttö,- SIRENE-toimistojen toimintakapasiteetti: vastausajat jne.d) Schengen-viisumien myöntämisedellytykset- Menettelyt viisumien myöntämistä edeltävien neuvottelujen käymiseksi yhteisen konsuliohjeiston liitteen 5 B mukaisesti,- menettelyt kyselyjen suorittamiseksi SIS-järjestelmästä ennen Schengen-viisumien myöntämistä,- alueellisesti rajoitettujen viisumien myöntäminen: määrä, kohderyhmä ja perusteet,- Schengen-viisumitarrojen hankkimismenettelyt ja niiden säilytystapa.III PYSYVÄN KOMITEAN PERIAATTEETKomitean kokoonpanoKomitea on luonteeltaan pysyvä. Siihen kuuluu yksi korkea-arvoinen edustaja kustakin yleissopimuksen tai yhteistyösopimuksen allekirjoittajavaltiosta. (Nämä korkea-arvoiset edustajat voivat käyttää avustajia.) Pysyvää komiteaa avustaa sen kokouksissa ja sen tekemillä vierailuilla sihteeristö.Komitea vierailee kaikissa valtioissa toimeenpanevan komitean vahvistamassa järjestyksessä ja sen määräämin väliajoin.Komitean pysyvillä jäsenillä on mahdollisuus työnsä hoitamiseksi kääntyä Schengen-valtioiden puoleen ja pyytää näiltä käytettäväksi kaikkia yleissopimuksen soveltamisalaan kuuluvia alueita koskevissa, rajoitetun ajan kestävissä tehtävissä tarvittavia asiantuntijoita, joita tarvitaan erityisesti pysyvien jäsenten vahvistamien menettelyjen mukaisesti valtioihin tehtävien käyntien toteuttamiseksi. Asiantuntijoiden yksittäiset käynnit voidaan toteuttaa joko yhteisinä tai erikseen kutakin soveltamisalaa koskevina. Jokaisella valtiolla on oikeus nimetä pysyvän komitean käyntejä varten yksi asiantuntija kutakin soveltamisalaa kohti. Pysyvä komitea pyrkii kuitenkin rajoittamaan valtuuskuntien koon vastaamaan kyseisten käyntien käytännön edellytyksiä.Asiantuntijaryhminä toteutettavien yhteiskäyntien yhteydessä, joille kuhunkin alueeseen erikoistuneet asiantuntijat osallistuvat samanaikaisesti, järjestetään ennen käynnin päättymistä koordinointikokous, johon kaikki asiantuntijat osallistuvat.Asiantuntijoilla on oltava tarvittava pätevyys. Heidän nimittämisessään on yleensä toivottavaa noudattaa tiettyä jatkuvuutta.Euroopan komissio osallistuu tarkkailijana pysyvän komitean työhön ja työryhmien sellaiseen toimintaan, joka koskee pysyvää komiteaa, keskusryhmää ja toimeenpanevaa komiteaa.Yhteinen valvontaviranomainenPysyvän komitean toiminta ei vaikuta yhteisen valvontaviranomaisen toimivaltuuksiin. Pysyvällä komitealla on oikeus neuvotella yhteisen valvontaviranomaisen kanssa tämän toimivaltaan kuuluvista alueista.KäyntipaikatPysyvä komitea päättää yhdessä asianomaisten työryhmien kanssa tapauskohtaisesti niistä paikoista, joilla se vierailee ja niistä tiedoista, joita se hankkii.Kieliin liittyvät käytännötKäyntien aikana noudatettavista kieliin liittyvistä käytännöistä päätetään lähemmin jokaisen käynnin yhteydessä.Komitean työn helpottaminenKäynnin kohteena olevan maan viranomaiset huolehtivat siitä, että sen viranomaiset toimivat riittävällä tavalla yhteistyössä ja antavat tarvittavaa apua, jotta komitea voi suorittaa tehtävänsä asianmukaisesti. Isäntävaltio toimittaa komitealle vierailun kannalta olennaiset käyntipaikkoja koskevat tiedot sekä muut asiaan liittyvät tiedot - tilastot, faktatiedot, analyysit tai muut tiedot - viimeistään kuukautta ennen ensimmäistä vierailupäivää (jollakin Schengenin virallisella kielellä).Käynteihin liittyvien matka- ja oleskelukulujen korvaaminenNäistä kustannuksista vastaavat komitean jäsenet tai heidän asiantuntijansa. Isäntävaltio vastaa paikallisista järjestelyihin liittyvistä kustannuksista.Kertomuksen laatiminenKertomus laaditaan pysyvän komitean yhdessä toimivaltaisten työryhmien kanssa vahvistaman yhtenäisen mallin mukaisesti. Sitä voidaan soveltaa tapauskohtaisia tarpeita ja erityispiirteitä vastaavasti.Puheenjohtaja laatii asiantuntijoiden käynneistä alustavan kertomuksen ja esittää sen asiantuntijaryhmälle, joka pyrkii pääsemään yksimielisyyteen kertomuksen sanamuodosta. Isäntävaltion edustajat ovat tarkkailijoina tässä asiantuntijaryhmässä. Kun asiantuntijat ovat saaneet kertomuksen valmiiksi, se toimitetaan isäntävaltiolle, joka voi antaa siitä lausuntonsa. Kertomus ja lausunto esitetään pysyvälle komitealle. Tämä pyrkii sovittamaan yhteen molemmat asiakirjat. Jos kertomukseen jää vielä kiistanalaisia kohtia, pysyvän komitean kertomuksessa esitetään kummankin osapuolen näkökanta.Kertomuksissa on osoitettava selvästi ne alueet, joilla tavoitteet on saavutettu sekä alueet, joilla näin ei ole, sekä konkreettiset ehdotukset toimenpiteiksi, joihin ongelmien ratkaisemiseksi tai tilanteen korjaamiseksi on ryhdyttävä. Lopullisen päätöksen tekeminen on kuitenkin toimeenpanevan komitean tehtävä.LuottamuksellisuusKomitean jäsenten ja asiantuntijoiden on säilytettävä tehtäviään hoitaessaan saamiensa tietojen luottamuksellisuus. Tämän päätöksen mukaisesti laaditut kertomukset ovat luottamuksellisia.Königswinterissä 16 päivänä syyskuuta 1998.PuheenjohtajaM. Kanther


title: 2014/911/EU: Neuvoston päätös, annettu 4 päivänä joulukuuta 2014 , sormenjälkitietoja koskevan automaattisen tietojenvaihdon aloittamisesta Latvian kanssa

text:
               17.12.2014

               FI

               Euroopan unionin virallinen lehti

               L 360/28

         NEUVOSTON PÄÄTÖS,
   annettu 4 päivänä joulukuuta 2014,
   sormenjälkitietoja koskevan automaattisen tietojenvaihdon aloittamisesta Latvian kanssa

      (2014/911/EU)

   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 25 artiklan,
   ottaa huomioon päätöksen 2008/615/YOS täytäntöönpanosta 23 päivänä kesäkuuta 2008 tehdyn neuvoston päätöksen 2008/616/YOS (2) ja erityisesti sen 20 artiklan sekä sen liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan, ja neuvoston on päätettävä yksimielisesti, ovatko jäsenvaltiot panneet täytäntöön mainitun päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Päätöksen 2008/616/YOS liitteessä olevan 4 luvun 1.1 kohdan mukaan asiaa käsittelevä neuvoston työryhmä laatii kyselyn, joka koskee kutakin automaattista tietojenvaihtoa, ja heti kun jäsenvaltio katsoo täyttävänsä edellytykset tietojen jakamiseksi kyseisessä tietoluokassa, se vastaa kyselyyn.

               (5)

               Latvia on vastannut tietosuojaa koskevaan kyselyyn ja sormenjälkitietojen vaihtoa koskevaan kyselyyn.

               (6)

               Latvia on toteuttanut Itävallan kanssa onnistuneen testausajon.

               (7)

               Latviaan on tehty arviointikäynti, ja Itävallan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.

               (8)

               Neuvostolle on esitetty arviointiraportti, jossa on yhteenveto sormenjälkitietojen vaihtoa koskeneiden kyselyn, arviointikäynnin ja testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Latvia on sormenjälkitietojen automaattisen haun toteuttamiseksi pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 9 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 4 päivänä joulukuuta 2014.

            Neuvoston puolesta

            Puheenjohtaja

         A. ORLANDO

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


title: 2006/955/EY,Euratom: Neuvoston päätös, tehty 18 päivänä joulukuuta 2006 , Euroopan yhteisöjen tuomioistuimen työjärjestyksen muuttamisesta kieliä koskevan järjestelyn osalta

text:
                  29.12.2006

                  FI

                  Euroopan unionin virallinen lehti

                  L 386/44

         NEUVOSTON PÄÄTÖS,
         tehty 18 päivänä joulukuuta 2006,
         Euroopan yhteisöjen tuomioistuimen työjärjestyksen muuttamisesta kieliä koskevan järjestelyn osalta
         (2006/955/EY, Euratom)
         EUROOPAN UNIONIN NEUVOSTO, JOKA
         ottaa huomioon yhteisöjen tuomioistuimen perussäännöstä tehdyn pöytäkirjan 64 artiklan,
         noudattaa Euroopan yhteisön perustamissopimuksen 245 artiklan toisessa kohdassa ja Euroopan atomienergiayhteisön perustamissopimuksen 160 artiklan toisessa kohdassa määrättyä menettelyä,
         ottaa huomioon yhteisöjen tuomioistuimen esittämän pyynnön,
         ottaa huomioon komission 12 päivänä joulukuuta 2006 antaman lausunnon,
         ottaa huomioon Euroopan parlamentin 13 päivänä joulukuuta 2006 antaman lausunnon,
         sekä katsoo, että Bulgarian tasavallan ja Romanian liittymisen johdosta bulgariasta ja romaniasta tulee Euroopan unionin virallisia kieliä, ja että nämä kielet on syytä sisällyttää työjärjestyksessä määrättyihin oikeudenkäyntikieliin,
         ON PÄÄTTÄNYT SEURAAVAA:

            1 artikla
            Muutetaan 19 päivänä kesäkuuta 1991 tehtyä Euroopan yhteisöjen tuomioistuimen työjärjestystä (EYVL L 176, 4.7.1991, s. 7, oikaisu EYVL L 383, 29.12.1992, s. 117), sellaisena kuin se on muutettuna 21 päivänä helmikuuta 1995 (EYVL L 44, 28.2.1995, s. 61), 11 päivänä maaliskuuta 1997 (EYVL L 103, 19.4.1997, s. 1, oikaisu EYVL L 351, 23.12.1997, s. 72), 16 päivänä toukokuuta 2000 (EYVL L 122, 24.5.2000, s. 43), 28 päivänä marraskuuta 2000 (EYVL L 322, 19.12.2000, s. 1), 3 päivänä huhtikuuta 2001 (EYVL L 119, 27.4.2001, s. 1), 17 päivänä syyskuuta 2002 (EYVL L 272, 10.10.2002, s. 24, oikaisu EYVL L 281, 19.10.2002, s. 24), 8 päivänä huhtikuuta 2003 (EUVL L 147, 14.6.2003, s. 17), 19 päivänä huhtikuuta 2004 (EUVL L 132, 29.4.2004, s. 2), 20 päivänä huhtikuuta 2004 (EUVL L 127, 29.4.2004, s. 107), 12 päivänä heinäkuuta 2005 (EUVL L 203, 4.8.2005, s. 19) ja 18 päivänä lokakuuta 2005 (EUVL L 288, 29.10.2005, s. 51) seuraavasti:
            Korvataan 29 artiklan 1 kohta seuraavasti:

                  ”1.   Oikeudenkäyntikieliä ovat bulgaria, englanti, espanja, hollanti, iiri, italia, kreikka, latvia, liettua, malta, portugali, puola, ranska, romania, ruotsi, saksa, slovakki, sloveeni, suomi, tanska, tšekki, unkari ja viro.”.

            2 artikla
            Tämä päätös tulee voimaan samaan aikaan kuin sopimus Bulgarian tasavallan ja Romanian liittymisestä Euroopan unioniin.

            Tuomioistuimen työjärjestyksen bulgarian- ja romaniankieliset tekstit hyväksytään sen jälkeen kun edellisessä alakohdassa tarkoitettu sopimus on tullut voimaan.
            Tehty Brysselissä 18 päivänä joulukuuta 2006.

                  Neuvoston puolesta

                  Puheenjohtaja

               J.-E. ENESTAM


Avis juridique important

|

31997D0874

97/874/EY, Euratom: Komission päätös, tehty 16 päivänä joulukuuta 1997, Euroopan tiede- ja teknologiakokouksen perustamisesta tehdyn päätöksen 94/204/EY, Euratom muuttamisesta (ETA:n kannalta merkityksellinen teksti)

Virallinen lehti nro L 354 , 30/12/1997 s. 0034 - 0034

KOMISSION PÄÄTÖS,tehty 16 päivänä joulukuuta 1997,Euroopan tiede- ja teknologiakokouksen perustamisesta tehdyn päätöksen 94/204/EY, Euratom muuttamisesta (ETA:n kannalta merkityksellinen teksti) (97/874/EY, Euratom) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan atomienergiayhteisön perustamissopimuksen,sekä katsoo, ettäkomission päätöksellä 94/204/EY, Euratom (1) on perustettu Euroopan tiede- ja teknologiakokoukseksi kutsuttu neuvoa-antava komitea, jäljempänä `kokous`,mainitun päätöksen 3 artiklan 1 ja 2 kohdan mukaan kokouksessa on enintään sata jäsentä, se koostuu eksakteja tieteitä ja luonnontieteitä sekä talous-, yhteiskunta- ja humanistisia tieteitä edustavien eurooppalaisten piirien korkean tason asiantuntijoista siltä osin kuin yhteisön tutkimus liittyy näihin tieteisiin, sekä teknologian ja teollisuuden korkean tason edustajista,päätöksen 5 artiklassa säädetään, että kokouksella on kaksikymmentä jäsentä käsittävä työvaliokunta, johon toisaalta kuuluu komission edustaja ja yhdeksän jäsentä, jotka komissio nimeää 3 artiklan 3 kohdassa tarkoitettujen edustavien elinten edustajien keskuudesta, ja toisaalta kymmenen jäsentä, jotka kokous valitsee omien jäsentensä keskuudesta, japäätöksen 5 artiklaa on muutettava, jotta työvaliokunnan kokoonpano vastaisi kokouksen todellista kokoonpanoa,ON PÄÄTTÄNYT SEURAAVAA:1 artikla Korvataan päätöksen 94/204/EY, Euratom, 5 artiklan ensimmäinen kohta seuraavasti:"Kokouksella on enintään kaksikymmentä jäsentä käsittävä työvaliokunta, johon toisaalta kuuluu enintään kymmenen kokouksen omien jäsentensä keskuudesta läsnä olevien jäsenten kahden kolmasosan enemmistöllä valitsemaa jäsentä, ja toisaalta yksi komission edustaja ja enintään yhdeksän jäsentä, jotka komissio nimeää 3 artiklan 3 kohdassa tarkoitettujen edustavien elinten edustajien keskuudesta. Kokouksen valitsemien jäsenten ja toisaalta komission nimeämien jäsenten tarkka lukumäärä määräytyy 7 artiklassa tarkoitetun kokouksen työjärjestyksen perusteella."2 artikla Tätä päätöstä sovelletaan 17 päivästä joulukuuta 1997 alkaen.Tehty Brysselissä 16 päivänä joulukuuta 1997.Komission puolestaÉdith CRESSONKomission jäsen(1) EYVL L 98, 16.4.1994, s. 34


title: Neuvoston päätös, annettu 18 päivänä toukokuuta 2010 , Euroopan tasa-arvoinstituutin hallintoneuvoston varsinaisten jäsenten ja varajäsenten nimeämisestä

text:
               27.5.2010

               FI

               Euroopan unionin virallinen lehti

               C 137/22

         NEUVOSTON PÄÄTÖS,
   annettu 18 päivänä toukokuuta 2010,
   Euroopan tasa-arvoinstituutin hallintoneuvoston varsinaisten jäsenten ja varajäsenten nimeämisestä
   2010/C 137/08
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan tasa-arvoinstituutin perustamisesta 20 päivänä joulukuuta 2006 annetun neuvoston asetuksen (EY) N:o 1922/2006 (1) ja erityisesti sen 10 artiklan,
   sekä katsoo seuraavaa:

               (1)

               Asetuksen (EY) N:o 1922/2006 10 artiklassa säädetään muun muassa, että neuvosto nimeää Euroopan tasa-arvoinstituutin hallintoneuvoston 18 jäsentä ja näiden varajäsenet kolme vuotta kestäväksi kaudeksi.

               (2)

               Kahdeksantoista jäsenvaltion (Belgia, Bulgaria, Tšekin tasavalta, Saksa, Viro, Espanja, Ranska, Unkari, Malta, Alankomaat, Itävalta, Portugali, Romania, Slovenia, Slovakia, Suomi, Ruotsi ja Yhdistynyt kuningaskunta) on määrä nimetä ehdokkaat jäseniksi ja varajäseniksi 1 päivänä kesäkuuta 2010 alkavaksi ja 31 päivänä toukokuuta 2013 päättyväksi kaudeksi.

               (3)

               Yllä mainittujen jäsenvaltioiden hallitukset ovat toimittaneet neuvostolle ehdokaslistansa,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraavat henkilöt Euroopan tasa-arvoinstituutin hallintoneuvoston varsinaisiksi jäseniksi ja varajäseniksi 1 päivänä kesäkuuta 2010 alkavaksi ja 31 päivänä toukokuuta 2013 päättyväksi kaudeksi:

      HALLITUSTEN EDUSTAJAT

               Maa

               Jäsenet

               Varajäsenet

               Belgia

               Michel PASTEEL

               Annemie PERNOT

               Bulgaria

               Tatyana Spassova KMETOVA

               Petia Mihaylova MOEVA

               Tšekin tasavalta

               Andrea BARŠOVÁ

               Czeslaw WALEK

               Saksa

               Eva Maria WELSKOP-DEFFAA

               Renate AUGSTEIN

               Viro

               Käthlin SANDER

               Christian VESKE

               Espanja

               Enriqueta CHICANO JÁVEGA

               Cecilia PAYNO DE ORIVE

               Ranska

               Elisabeth TOMÉ-GERTHEINRICHS

               Françoise VILAIN

               Unkari

               Zsuzsa SEBESTYÉN

               Katalin KISSNÉ BENCZE

               Malta

               Therese BUGEJA

               Therese SPITERI

               Alankomaat

               Carlien SCHEELE

               Ferdi LICHER

               Itävalta

               Vera JAUK

               Dietmar HILLBRAND

               Portugali

               Sara FALCÃO CASACA

               Pedro DELGADO ALVES

               Romania

               Florin-Marian NEGREA

               Andra Cristina CROITORU

               Slovenia

               Roman KUHAR

               Maruša GORTNAR

               Slovakia

               Martina JANÍKOVÁ

               Jana STANKOVÁ

               Suomi

               Tarja HEINILÄ-HANNIKAINEN

               Riitta MARTIKAINEN

               Ruotsi

               Helén LUNDKVIST

               Lars WITTENMARK

               Yhdistynyt kuningaskunta

               Helene REARDON-BOND

               Celia REED

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä toukokuuta 2010.

            Neuvoston puolesta

            Puheenjohtaja

         E. SALGADO

      (1)  EUVL L 403, 30.12.2006, s. 9.


title: 2013/339/EU: Jäsenvaltioiden hallitusten edustajien päätös, annettu 26 päivänä kesäkuuta 2013 , unionin yleisen tuomioistuimen tuomarin nimittämisestä

text:
               29.6.2013

               FI

               Euroopan unionin virallinen lehti

               L 179/95

         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 26 päivänä kesäkuuta 2013,
   unionin yleisen tuomioistuimen tuomarin nimittämisestä
   (2013/339/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 a artiklan 1 kohdan,
   sekä katsovat seuraavaa:

               (1)

               Euroopan unionin tuomioistuimen perussäännöstä tehdyn pöytäkirjan 5 ja 7 artiklan nojalla ja Josef AZIZIn eroamisen johdosta 1 päivästä syyskuuta 2013 lukien, olisi unionin yleiseen tuomioistuimeen nimitettävä tuomari Josef AZIZIn jäljellä olevaksi toimikaudeksi eli 31 päivään elokuuta 2016.

               (2)

               Viktor KREUSCHITZia on ehdotettu vapautuvalle paikalle.

               (3)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Viktor KREUSCHITZin soveltuvuudesta unionin yleisen tuomioistuimen tuomarin tehtävään,

         OVAT HYVÄKSYNEET TÄMÄN PÄÄTÖKSEN:
   1 artikla
   Viktor KREUSCHITZ nimitetään unionin yleisen tuomioistuimen tuomariksi 1 päivänä syyskuuta 2013 alkavaksi ja 31 päivänä elokuuta 2016 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 26 päivänä kesäkuuta 2013.

            Puheenjohtaja

         R. MONTGOMERY


Avis juridique important

|

32000D0642

Neuvoston päätös, tehty 17 päivänä lokakuuta 2000, jäsenvaltioiden rahanpesun selvittelykeskusten välistä yhteistyötä koskevista järjestelyistä, joita noudatetaan tietojenvaihdossa

Virallinen lehti nro L 271 , 24/10/2000 s. 0004 - 0006

Neuvoston päätös,tehty 17 päivänä lokakuuta 2000,jäsenvaltioiden rahanpesun selvittelykeskusten välistä yhteistyötä koskevista järjestelyistä, joita noudatetaan tietojenvaihdossa(2000/642/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 34 artiklan 2 kohdan c alakohdan,ottaa huomioon Suomen tasavallan aloitteen,ottaa huomioon Euroopan parlamentin lausunnon,sekä katsoo seuraavaa:(1) Amsterdamin Eurooppa-neuvosto hyväksyi 16 ja 17 päivänä kesäkuuta 1997 järjestäytyneen rikollisuuden torjuntaa koskevan toimintasuunnitelman(1). Toimintasuunnitelmassa ja erityisesti sen suosituksessa 26 olevassa e kohdassa suositellaan, että olisi parannettava niiden yhteyspisteiden välistä yhteistyötä, joilla rahoitusjärjestelmän rahanpesutarkoituksiin käyttämisen estämisestä 10 päivänä kesäkuuta 1991 annetun neuvoston direktiivin 91/308/ETY(2) nojalla on toimivalta ottaa vastaan epäilyttäviä liiketoimia koskevia ilmoituksia.(2) Kaikki jäsenvaltiot ovat perustaneet rahanpesun selvittelykeskuksia direktiivin 91/308/ETY säännösten nojalla vastaanotettujen tietojen keräämiseksi ja analysoimiseksi, jolloin tarkoituksena on todeta epäilyttävien liiketoimien sekä niiden taustalla olevien rikollisten toimien välisiä yhteyksiä, ja siten estää ja torjua rahanpesua.(3) Rahanpesun selvittelykeskusten välisten tietojenvaihtomenettelyjen parantaminen on eräs järjestäytyneen rikollisuuden torjunnan monialaisen työryhmän yhteyteen perustetun rahanpesun asiantuntijaryhmän tunnustamista tavoitteista, rahanpesun selvittelykeskusten ja jäsenvaltioiden tutkintaviranomaisten välisen tietojenvaihdon tehostamisen sekä rahanpesun selvittelykeskusten monialaisen organisaation, jossa yhdistetään rahoitusta, lakien täytäntöönpanoa ja tuomioistuimia koskeva tietämys, ohella.(4) Neuvoston maaliskuussa 1995 antamissa päätelmissä korostettiin, että rahanpesun torjuntajärjestelmien tehostaminen riippuu ilmiön torjuntaan osallistuvien viranomaisten välisen yhteistyön tiivistämisestä.(5) Euroopan parlamentille ja neuvostolle annetussa komission toisessa kertomuksessa direktiivin 91/308/ETY täytäntöönpanosta osoitetaan vaikeudet, jotka yhä näyttävät estävän tiedonvälitystä ja tietojenvaihtoa sellaisten keskusten välillä, joilla on keskenään erilainen oikeudellinen asema.(6) On tarpeen, että jäsenvaltioiden asianomaiset rahanpesun torjuntaan osallistuvat viranomaiset toimivat tiiviissä yhteistyössä, ja että säädetään näiden viranomaisten välisestä suorasta tiedonvälityksestä.(7) Jäsenvaltiot ovat jo menestyksekkäästi toteuttaneet tähän asiaan liittyviä järjestelyjä pääosin niiden periaatteiden perusteella, jotka vahvistettiin rahanpesun selvittelykeskusten maailmanlaajuisen epävirallisen verkoston, niin sanotun Egmont-ryhmän, ehdottamassa yhteisymmärryspöytäkirjan mallissa.(8) Jäsenvaltioiden on järjestettävä rahanpesun selvittelykeskukset siten, että tiedot ja asiakirjat toimitetaan kohtuullisessa ajassa.(9) Tämä päätös ei vaikuta oikeusviranomaisten välistä keskinäistä oikeusapua rikosasioissa koskeviin yleissopimuksiin tai järjestelyihin,ON TEHNYT TÄMÄN PÄÄTÖKSEN:1 artikla1. Jäsenvaltioiden on huolehdittava, että rahanpesun selvittelykeskukset, jotka on perustettu tai nimetty vastaanottamaan rahoitustietoja koskevia ilmoituksia rahanpesun torjumiseksi, tekevät yhteistyötä kansallisen toimivaltansa mukaisesti kerätäkseen, analysoidakseen ja tutkiakseen rahanpesun selvittelykeskuksessa sellaisia tosiseikkoja koskevia asiaankuuluvia tietoja, jotka saattaisivat olla viitteenä rahanpesusta.2. Edellä 1 kohdan mukaisessa tarkoituksessa jäsenvaltioiden on huolehdittava, että rahanpesun selvittelykeskukset vaihtavat, joko tämän päätöksen mukaisesti tai selvittelykeskusten välillä voimassa olevien tai myöhemmin tehtävien yhteisymmärryspöytäkirjojen mukaisesti, oma-aloitteisesti tai pyynnöstä kaikki saatavissa olevat tiedot, joilla voi olla merkitystä rahanpesun selvittelykeskusten suorittamassa sellaisessa tietojen käsittelyssä tai analyysissä taikka tutkinnassa, joka koskee rahanpesuun liittyviä liiketoimia sekä niissä osallisina olevia luonnollisia tai oikeushenkilöitä.3. Jos jäsenvaltio on nimennyt poliisiviranomaisen rahanpesun selvittelykeskuksekseen, se voi toimittaa kyseisen rahanpesun selvittelykeskuksen hallussa olevia, tämän päätöksen mukaisesti vaihdettavia tietoja tätä varten nimetylle vastaanottavan jäsenvaltion viranomaiselle, joka on toimivaltainen 1 kohdassa mainituilla aloilla.2 artikla1. Jäsenvaltioiden on huolehdittava, että tässä päätöksessä tarkoitettuja rahanpesun selvittelykeskuksia on kussakin jäsenvaltiossa vain yksi ja että ne ovat seuraavan määritelmän mukaiset:"Kansallinen keskusyksikkö, jonka tehtävänä on rahanpesun torjumiseksi ottaa vastaan, (ja sikäli kuin se on sallittua, pyytää), analysoida ja jakaa toimivaltaisille viranomaisille rahoitustietoja, jotka koskevat epäiltyä rikoksen tuottamaa hyötyä tai joita vaaditaan kansallisen lainsäädännön tai säännösten perusteella."2. Jäsenvaltio voi 1 kohdan puitteissa perustaa keskusyksikön, jonka tehtävänä on vastaanottaa tietoja hajautetuista selvittelykeskuksista tai toimittaa tietoja niille.3. Jäsenvaltioiden on ilmoitettava yksikkö, joka on tässä artiklassa tarkoitettu rahanpesun selvittelykeskus. Niiden on tehtävä tämä ilmoitus neuvoston pääsihteeristölle kirjallisena. Tämä ilmoitus ei vaikuta rahanpesun selvittelykeskusten välisiin tämänhetkisiin yhteistyösuhteisiin.3 artiklaJäsenvaltioiden on huolehdittava, että rahanpesun selvittelykeskusten valtion sisäinen asema ei vaikuta siihen, miten ne toteuttavat tämän päätöksen mukaisia tehtäviä, riippumatta siitä, ovatko keskukset hallinto-, lainvalvonta- tai oikeusviranomaisia.4 artikla1. Tämän päätöksen mukaisesti esitettyyn pyyntöön on liitettävä lyhyt selostus asiaan liittyvistä tosiasioista, jotka ovat pyynnön esittävän rahanpesun selvittelykeskuksen tiedossa. Sen on pyynnössä ilmoitettava, mihin pyydettyjä tietoja käytetään.2. Kun pyyntö tehdään tämän päätöksen mukaisesti, pyynnön vastaanottaneen rahanpesun selvittelykeskuksen on toimitettava kaikki pyynnössä tarkoitetut asiaankuuluvat tiedot, myös käytettävissä olevat rahoitustiedot ja pyydetyt lainvalvontaan liittyvät tiedot, ilman että jäsenvaltioiden välillä sovellettavien yleissopimusten tai sopimusten mukainen virallinen kirjallinen pyyntö on tarpeen.3. Rahanpesun selvittelykeskus voi kieltäytyä antamasta tietoja, jotka voisivat häiritä pyynnön vastaanottaneessa jäsenvaltiossa suoritettavana olevaa rikostutkintaa, tai poikkeuksellisesti, jos tiedon ilmaiseminen olisi selvässä epäsuhteessa luonnollisen henkilön tai oikeushenkilön tai kyseisen jäsenvaltion oikeutettujen etujen kanssa tai jos se ei muutoin olisi kansallisen lainsäädännön perusperiaatteiden mukaista. Tällainen kieltäytyminen on asianmukaisesti selitettävä pyynnön esittäneelle rahanpesun selvittelykeskukselle.5 artikla1. Tämän päätöksen nojalla saatuja tietoja tai asiakirjoja on määrä käyttää 1 artiklan 1 kohdassa säädettyihin tarkoituksiin.2. Tiedot lähettävä rahanpesun selvittelykeskus voi tämän päätöksen nojalla tietoja tai asiakirjoja toimittaessaan asettaa rajoituksia ja ehtoja tietojen käytölle muihin kuin 1 kohdassa säädettyihin tarkoituksiin. Vastaanottavan rahanpesun selvittelykeskuksen on noudatettava tällaisia rajoituksia ja ehtoja.3. Jos jäsenvaltio haluaa käyttää toimitettuja tietoja tai asiakirjoja rikostutkinnassa tai -oikeudenkäynnissä 1 artiklan 1 kohdassa säädettyihin tarkoituksiin, tiedot lähettävä jäsenvaltio ei voi evätä suostumustaan tällaiseen käyttöön, paitsi jos se tekee niin kansallisen lainsäädäntönsä mukaisten rajoitusten tai 4 artiklan 3 kohdassa mainittujen edellytysten perusteella. Suostumuksen epääminen on selitettävä asianmukaisesti.4. Rahanpesun selvittelykeskusten on toteutettava kaikki tarvittavat toimenpiteet, myös turvallisuustoimenpiteet, sen varmistamiseksi, että mitkään muut viranomaiset, virastot tai yksiköt eivät saa käyttöönsä tämän päätöksen säännösten nojalla toimitettuja tietoja.5. Toimitettuja tietoja suojataan yksilöiden suojelusta henkilötietojen automaattisessa tietojenkäsittelyssä 28 päivänä tammikuuta 1981 tehdyn Euroopan neuvoston yleissopimuksen mukaisesti ja ottaen huomioon henkilötietojen käytön sääntelemisestä poliisialalla 15 päivänä syyskuuta 1987 annetun Euroopan neuvoston suosituksen N:o R(87) 15, vähintään vastaavin salassapitovelvollisuutta ja henkilötietojen suojaa koskevien sääntöjen mukaisesti kuin ne, joita sovelletaan pyynnön esittäneeseen rahanpesun selvittelykeskukseen sovellettavan kansallisen lainsäädännön nojalla.6 artikla1. Rahanpesun selvittelykeskukset voivat soveltuvan kansallisen lainsäädännön puitteissa ja ilman erityistä pyyntöä vaihtaa asiaankuuluvia tietoja.2. Edellä 5 artiklaa sovelletaan tämän artiklan nojalla toimitettuihin tietoihin.7 artiklaJäsenvaltiot tarjoavat rahanpesun selvittelykeskusten välille asianmukaiset ja suojatut tiedonvälityskanavat ja sopivat niistä keskenään.8 artiklaTämä päätös on pantava täytäntöön siten, ettei rajoiteta jäsenvaltioiden Europoliin kohdistuvien velvoitteiden noudattamista, sellaisina kuin niistä määrätään Europol-yleissopimuksessa.9 artikla1. Tämä päätös ei vaikuta jäsenvaltioiden viranomaisten välillä tehtyjen tai tehtävien yhteisymmärryspöytäkirjojen mukaiseen rahanpesun selvittelykeskusten välisen yhteistyön tasoon sikäli kuin se on sopusoinnussa tämän päätöksen kanssa tai siinä ylitetään tämän päätöksen säännökset. Jos tämän päätöksen säännöksissä ylitetään se, mitä on määrätty jäsenvaltioiden viranomaisten välisissä yhteisymmärryspöytäkirjoissa, tämä päätös korvaa kyseiset yhteisymmärryspöytäkirjat kahden vuoden kuluttua tämän päätöksen voimaantulosta.2. Jäsenvaltioiden on huolehdittava siitä, että ne pystyvät täysimääräiseen yhteistyöhön tämän päätöksen säännösten mukaisesti viimeistään kolmen vuoden kuluttua tämän päätöksen voimaantulosta.3. Neuvosto arvioi neljän vuoden kuluessa tämän päätöksen voimaantulosta, miten jäsenvaltiot ovat noudattaneet sitä, ja se voi päättää jatkaa tällaista arviointia säännöllisesti.10 artiklaTätä päätöstä sovelletaan Gibraltariin. Edellä 2 artiklasta poiketen Yhdistynyt kuningaskunta voi tätä varten ilmoittaa Gibraltarin rahanpesun selvittelykeskuksen neuvoston pääsihteeristölle.11 artiklaTämä päätös tulee voimaan 17 päivänä lokakuuta 2000.Tehty Luxemburgissa 17 päivänä lokakuuta 2000.Neuvoston puolestaPuheenjohtajaÉ. Guigou(1) EYVL C 251, 15.8.1997, s. 1.(2) EYVL L 166, 28.6.1991, s. 77.


title: Neuvoston päätös annettu 8 päivänä maaliskuuta 2010 , työntekijöiden vapaan liikkuvuuden neuvoa-antavan komitean kahden maltalaisen varsinaisen jäsenen nimeämisestä

text:
               11.3.2010

               FI

               Euroopan unionin virallinen lehti

               C 60/2

         NEUVOSTON PÄÄTÖS
   annettu 8 päivänä maaliskuuta 2010,
   työntekijöiden vapaan liikkuvuuden neuvoa-antavan komitean kahden maltalaisen varsinaisen jäsenen nimeämisestä
   2010/C 60/03
   EUROOPAN UNIONIN NEUVOSTO, joka
   ottaa huomioon työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68 (1) ja erityisesti sen 26 ja 27 artiklan,
   ottaa huomioon jäsenvaltioiden hallitusten neuvostolle esittämät ehdokasluettelot,
   sekä katsoo seuraavaa:

               (1)

               Neuvosto on 25 päivänä syyskuuta 2008 (2), 13 päivänä lokakuuta 2008 (3) ja 25 päivänä toukokuuta 2009 (4) tekemillään päätöksillä nimennyt työntekijöiden vapaan liikkuvuuden neuvoa-antavan komitean varsinaiset jäsenet ja varajäsenet 25 päivänä syyskuuta 2008 alkavaksi ja 24 päivänä syyskuuta 2010 päättyväksi toimikaudeksi, lukuun ottamatta tiettyjä jäseniä kuten työntekijäjärjestöjen edustajien ryhmän maltalaisia varsinaisia jäseniä,

               (2)

               Maltan hallitus on esittänyt ehdokkaat kahteen avoinna olevaan paikkaan,

         ON PÄÄTTÄNYT SEURAAVAA:
   Ainoa artikla
   Nimetään seuraavat henkilöt työntekijöiden vapaan liikkuvuuden neuvoa-antavan komitean varsinaisiksi jäseniksi 24 päivänä syyskuuta 2010 päättyväksi toimikaudeksi:
   TYÖNTEKIJÖIDEN EDUSTAJAT

               Maa

               Varsinaiset jäsenet

               Varajäsenet

               Malta

               Joshua ZAMMIT
               Reginald FAVA

      Tehty Brysselissä 8 päivänä maaliskuuta 2010.

            Neuvoston puolesta

            Puheenjohtaja

         C. CORBACHO

      (1)  EYVL L 257, 18.10.1968, s. 2.

      (2)  EUVL C 253, 4.10.2008, s. 7.

      (3)  EUVL C 264, 17.10.2008, s. 5.

      (4)  EUVL C 123, 3.6.2009, s. 11.


Avis juridique important

|

31998D0344

98/344/EY: Neuvoston päätös, tehty 27 päivänä huhtikuuta 1998, neljännen AKT-EY-yleissopimuksen muuttamista koskevan, Mauritiuksella 4 päivänä marraskuuta 1995 allekirjoitetun sopimuksen tekemisestä

Virallinen lehti nro L 156 , 29/05/1998 s. 0001 - 0002

NEUVOSTON PÄÄTÖS,tehty 27 päivänä huhtikuuta 1998,neljännen AKT-EY-yleissopimuksen muuttamista koskevan, Mauritiuksella 4 päivänä marraskuuta 1995 allekirjoitetun sopimuksen tekemisestä (98/344/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 238 artiklan yhdessä 228 artiklan 2 kohdan toisen virkkeen ja 3 kohdan toisen alakohdan kanssa,ottaa huomioon Euroopan parlamentin puoltavan lausunnon (1),sekä katsoo, että olisi hyväksyttävä Mauritiuksella 4 päivänä marraskuuta 1995 allekirjoitettu sopimus neljännen Lomén AKT-EY-yleissopimuksen muuttamisesta,ON PÄÄTTÄNYT SEURAAVAA:1 artikla Hyväksytään Euroopan yhteisön puolesta sopimus neljännen AKT-EY -yleissopimuksen, sen liitteenä olevien pöytäkirjojen ja julistusten sekä päätösasiakirjan liitteenä olevien julistusten muuttamisesta.Sopimus ja sen liitteenä olevat pöytäkirjat ja julistukset sekä päätösasiakirja ovat tämän päätöksen liitteenä.2 artikla 1. Neuvosto määrittelee yhteisön kannan AKT-EY-ministerineuvostossa määräenemmistöllä komission ehdotuksesta. Neuvosto tekee kuitenkin ratkaisunsa yksimielisesti, jos kysymys koskee alaa, jolla sisäisten sääntöjen antamisen edellytyksenä on yksimielisyys.2. Yhteisön kanta AKT-EY-suurlähettiläskomiteassa silloin, kun tämä tekee päätöksiä AKT-EY-ministerineuvoston valtuuttamana, määritellään 1 kohdassa esitettyjen sääntöjen mukaisesti.3. Ministerineuvoston puheenjohtajana toimii AKT-EY-yleissopimuksen 340 artiklan mukaisesti neuvoston puheenjohtaja, joka yhdessä komission edustajan kanssa esittää yhteisön kannan.3 artikla AKT-EY-ministerineuvoston päätökset julkaistaan Euroopan yhteisöjen virallisessa lehdessä.4 artikla AKT-EY-yleissopimuksen 366 artiklan mukaisesti neuvoston puheenjohtaja tallettaa yhteisön puolesta mainitun yleissopimuksen 360 artiklassa tarkoitetun ilmoitusasiakirjan.Tehty Luxemburgissa 27 päivänä huhtikuuta 1998.Neuvoston puolestaR. CookPuheenjohtaja(1) EYVL C 20, 20.1.1997, s. 134.


title: Neuvoston päätös 2008/783/YUTP, tehty 15 päivänä syyskuuta 2008 , Kroatian tasavallan osallistumista Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio) koskevan Euroopan unionin ja Kroatian tasavallan välisen sopimuksen tekemisestä

text:
               9.10.2008

               FI

               Euroopan unionin virallinen lehti

               L 268/32

         NEUVOSTON PÄÄTÖS 2008/783/YUTP,
   tehty 15 päivänä syyskuuta 2008,
   Kroatian tasavallan osallistumista Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio) koskevan Euroopan unionin ja Kroatian tasavallan välisen sopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 15 päivänä lokakuuta 2007 yhteisen toiminnan 2007/677/YUTP (1) Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (EUFOR Tchad/RCA -operaatio).

               (2)

               Yhteisen toiminnan 10 artiklan 3 kohdassa säädetään, että kolmansien valtioiden osallistumista koskevat yksityiskohtaiset järjestelyt edellyttävät sopimuksen tekemistä Euroopan unionista tehdyn sopimuksen 24 artiklan mukaisesti.

               (3)

               Neuvoston annettua 13 päivänä syyskuuta 2004 tätä koskevan valtuutuksen puheenjohtajavaltio on yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin avustamana neuvotellut Kroatian tasavallan osallistumista EUFOR Tchad/RCA -operaatioon koskevan Euroopan unionin ja Kroatian tasavallan välisen sopimuksen, jäljempänä ’sopimus’.

               (4)

               Sopimus olisi hyväksyttävä Euroopan unionin puolesta,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Kroatian tasavallan osallistumista Euroopan unionin sotilasoperaatioon Tšadin tasavallassa ja Keski-Afrikan tasavallassa koskeva Euroopan unionin ja Kroatian tasavallan välinen sopimus.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 15 päivänä syyskuuta 2008.

            Neuvoston puolesta

            Puheenjohtaja

         B. KOUCHNER

      (1)  EUVL L 279, 23.10.2007, s. 21.
    ---documentbreak---

               9.10.2008

               FI

               Euroopan unionin virallinen lehti

               L 268/33

         KÄÄNNÖS
   Kroatian tasavallan osallistumista Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio) koskeva Euroopan unionin ja Kroatian tasavallan välinen
   SOPIMUS
   EUROOPAN UNIONI (EU)
   ja
   KROATIAN TASAVALTA
   jäljempänä ’osapuolet’, jotka
   OTTAVAT HUOMIOON:
   Euroopan unionin neuvoston 15 päivänä lokakuuta 2007 hyväksymän neuvoston yhteisen toiminnan 2007/677/YUTP Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (EUFOR Tchad/RCA -operaatio),
   Kroatian tasavallalle esitetyn kutsun osallistua EU-johtoiseen operaatioon,
   onnistuneesti loppuun saatetun joukkojen muodostamisprosessin sekä EU:n operaation komentajan ja EU:n sotilaskomitean suosituksen sopia Kroatian tasavallan joukkojen osallistumisesta EU-johtoiseen operaatioon,
   kolmansien valtioiden osallistumisen hyväksymisestä Euroopan unionin sotilasoperaatioon Tšadin tasavallassa ja Keski-Afrikan tasavallassa 13 päivänä helmikuuta 2008 tehdyn poliittisten ja turvallisuusasioiden komitean päätöksen CHAD/1/2008 (1) ja osallistujien komitean perustamisesta Tšadin tasavallassa ja Keski-Afrikan tasavallassa toteutettavaa Euroopan unionin sotilasoperaatiota varten 18 päivänä maaliskuuta 2008 tehdyn poliittisten ja turvallisuusasioiden komitean päätöksen CHAD/2/2008 (2), sellaisina kuin ne ovat muutettuina 14 päivänä toukokuuta 2008 tehdyllä poliittisten ja turvallisuusasioiden komitean päätöksellä CHAD/3/2008 (3) ja 2 päivänä syyskuuta 2008 tehdyllä poliittisten ja turvallisuusasioiden komitean päätöksellä CHAD/4/2008 (4),
   Kroatian tasavallan 15 päivänä heinäkuuta 2008 tekemä päätös osallistua EUFOR Tchad/RCA -operaatioon,
   OVAT SOPINEET SEURAAVAA:
   1 artikla
   Operaatioon osallistuminen
   1.   Kroatian tasavalta liittyy tämän sopimuksen määräysten ja mahdollisesti tarvittavien täytäntöönpanojärjestelyjen mukaisesti Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (EUFOR Tchad/RCA -operaatio) 15 päivänä lokakuuta 2007 hyväksyttyyn yhteiseen toimintaan 2007/677/YUTP ja kaikkiin yhteisiin toimintoihin tai päätöksiin, joilla Euroopan unionin neuvosto päättää jatkaa EU:n sotilaallista kriisinhallintaoperaatiota.
   2.   Kroatian tasavallan osallistuminen EUFOR Tchad/RCA -operaatioon ei vaikuta Euroopan unionin päätöksenteon riippumattomuuteen.
   3.   Kroatian tasavalta varmistaa, että sen EUFOR Tchad/RCA -operaatioon osallistuvat joukot ja henkilöstö noudattavat tehtäväänsä suorittaessaan:

               —

               yhteistä toimintaa 2007/677/YUTP ja siihen mahdollisesti myöhemmin tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         4.   Kroatian tasavallan operaatioon lähettämät joukot ja henkilöstö suorittavat tehtävänsä ja menettelevät yksinomaan EUFOR Tchad/RCA -operaation etujen mukaisesti.
   5.   Kroatian tasavalta antaa EUFOR Tchad/RCA -operaation komentajalle ajoissa tiedon kaikista muutoksista, jotka koskevat sen osallistumista operaatioon.
   2 artikla
   Joukkojen asema
   1.   Kroatian tasavallan EUFOR Tchad/RCA -operaatioon lähettämien joukkojen ja henkilöstön asemaan sovelletaan joukkojen asemasta Euroopan unionin ja asianomaisten valtioiden välillä sovittuja määräyksiä.
   2.   Tšadin tasavallan ja Keski-Afrikan tasavallan ulkopuolella sijaitseviin esikunta- ja johtoyksiköihin lähetettyjen joukkojen ja henkilöstön asemaan sovelletaan näiden esikunta- tai johtoyksiköiden ja Kroatian tasavallan välisiä järjestelyjä.
   3.   Kroatian tasavalta käyttää lainkäyttövaltaa EUFOR Tchad/RCA -operaatioon osallistuviin joukkoihinsa ja henkilöstöönsä, sanotun kuitenkaan rajoittamatta 1 kohdassa tarkoitettujen, joukkojen asemaa koskevien määräysten soveltamista.
   4.   Kroatian tasavalta vastaa kaikista joukkojensa ja henkilöstönsä jäsenten esittämien tai heitä koskevien EUFOR Tchad/RCA -operaatioon osallistumiseen liittyvien vaatimusten ratkaisemisesta. Kroatian tasavalta vastaa lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen joukkojen tai henkilöstön jäsentä vastaan.
   5.   Kroatian tasavalta sitoutuu antamaan tämän sopimuksen allekirjoittamisen yhteydessä julistuksen, joka koskee luopumista korvausten vaatimisesta EUFOR Tchad/RCA -operaatioon osallistuvilta valtioilta. Julistuksen teksti on tämän sopimuksen liitteenä.
   3 artikla
   Turvaluokitellut tiedot
   1.   Kroatian tasavalta toteuttaa asianmukaiset toimenpiteet sen varmistamiseksi, että EU:n turvaluokitellut tiedot suojataan noudattaen neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY (5) olevia Euroopan unionin neuvoston turvallisuussääntöjä sekä toimivaltaisten viranomaisten, mukaan lukien EU:n operaation komentajan, antamia lisäohjeita.
   2.   Turvaluokiteltujen tietojen vaihtamiseen sovellettavista turvallisuusmenettelyistä 10 päivänä huhtikuuta 2006 tehdyn Euroopan unionin ja Kroatian tasavallan sopimuksen määräyksiä sovelletaan EUFOR Tchad/RCA -operaation yhteydessä.
   4 artikla
   Johtamisjärjestely
   1.   Kaikki EUFOR Tchad/RCA -operaatioon osallistuvat joukot ja henkilöstön jäsenet pysyvät täysin kansallisten viranomaistensa alaisina.
   2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EUFOR Tchad/RCA -operaation komentajalle. EUFOR Tchad/RCA -operaation komentajalla on oikeus siirtää toimivaltansa toiselle henkilölle.
   3.   Kroatian tasavallalla on samat oikeudet ja velvoitteet kuin operaatioon osallistuvilla Euroopan unionin jäsenvaltioilla operaation päivittäisessä toteuttamisessa.
   4.   EUFOR Tchad/RCA -operaation komentaja voi Kroatian tasavaltaa kuultuaan milloin tahansa pyytää Kroatian tasavallan osallisuuden pois vetämistä.
   5.   Kroatian tasavalta nimeää johtavan sotilasedustajan, joka edustaa sen kansallista sotilasosastoa EUFOR Tchad/RCA -operaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista kysymyksistä ja vastaa sotilasosastonsa päivittäisestä kurinpitovalvonnasta.
   5 artikla
   Rahoitusnäkökohdat
   1.   Kroatian tasavalta vastaa kaikista EUFOR Tchad/RCA -operaatioon osallistumiseensa liittyvistä kustannuksista, jolleivät ne kuulu yhteisesti rahoitettaviin kustannuksiin sen mukaisesti kuin on säädetty tämän sopimuksen 1 artiklan 1 kohdassa tarkoitetuissa oikeudellisissa välineissä sekä Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene) 14 päivänä toukokuuta 2007 tehdyssä neuvoston päätöksessä 2007/384/YUTP (6).
   2.   Kroatian tasavalta, jos sen on todettu olevan korvausvastuussa, suorittaa kuoleman, loukkaantumisen, menetyksen tai vahingon sattuessa korvauksia valtiosta tai valtioista, jossa tai joissa operaatio toteutetaan, oleville luonnollisille tai oikeushenkilöille tämän sopimuksen 2 artiklan 1 kohdassa tarkoitetuissa joukkojen asemasta sovituissa määräyksissä vahvistettujen edellytysten mukaisesti.
   6 artikla
   Yhteisiin kustannuksiin osallistuminen
   Kroatian tasavalta vapautetaan osallistumasta EUFOR Tchad/RCA -operaation yhteisiin kustannuksiin.
   7 artikla
   Sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin sekä Kroatian tasavallan asiaankuuluvien viranomaisten välillä.
   8 artikla
   Velvoitteiden täyttämättä jättäminen
   Mikäli osapuoli ei noudata edellä olevissa artikloissa määrättyjä velvoitteitaan, toisella osapuolella on oikeus päättää tämä sopimus ilmoittamalla siitä diplomaattisia kanavia käyttäen kirjallisesti kuukautta edeltäkäsin.
   9 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   10 artikla
   Voimaantulo
   1.   Tämä sopimus tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen tätä varten tarvittavien sisäisten menettelyjen päätökseen saattamisesta
   2.   Tätä sopimusta sovelletaan väliaikaisesti sen allekirjoittamispäivästä.
   3.   Tämä sopimus on voimassa ajan, jonka Kroatian tasavalta osallistuu EUFOR Tchad/RCA -operaatioon.

      Tehty Brysselissä 26 päivänä syyskuuta 2008 englannin kielellä kahtena alkuperäiskappaleena

            Euroopan unionin puolesta

            Kroatian tasavallan puolesta

      (1)  EUVL L 56, 29.2.2008, s. 64.

      (2)  EUVL L 107, 17.4.2008, s. 60.

      (3)  EUVL L 144, 4.6.2008, s. 82.

      (4)  EUVL L 247, 16.9.2008, s. 54.

      (5)  EYVL L 101, 11.4.2001, s. 1.

      (6)  EUVL L 152, 13.6.2007, s. 14.
   JULISTUKSET
   (SOPIMUKSEN 2 ARTIKLAN 5 JA 6 KOHDASSA TARKOITETUT)
   EU:n jäsenvaltioiden julistus
   ”Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta 15 päivänä lokakuuta 2007 hyväksyttyä yhteistä toimintaa 2007/677/YUTP (EUFOR Tchad/RCA -operaatio) täytäntöön panevat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan Kroatian tasavallalle esitettävistä vaatimuksista niiden henkilöstön jäsenen loukkaantumisen tai kuoleman johdosta taikka sellaisen omaisuuden vahingoittumisen tai menetyksen johdosta, jonka ne omistavat ja jota EUFOR Tchad/RCA -operaatio käyttää, jos loukkaantuminen, kuolema, vahinko tai menetys:

               —

               on johtunut Kroatian tasavallan lähettämän henkilöstön jäsenestä hänen suorittaessaan tehtäviään EUFOR Tchad/RCA -operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               on aiheutunut Kroatian tasavallan omistaman omaisuuden käyttämisestä edellyttäen, että sitä on käytetty EUFOR Tchad/RCA -operaation yhteydessä, paitsi jos on kyse tätä omaisuutta käyttävän Kroatian tasavallan lähettämän EUFOR Tchad/RCA -operaation henkilöstön jäsenen törkeästä huolimattomuudesta tai tahallisesta laiminlyönnistä.”

         Kroatian tasavallan julistus
   ”Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta 15 päivänä lokakuuta 2007 hyväksyttyyn EU:n yhteiseen toimintaan 2007/677/YUTP (EUFOR Tchad/RCA -operaatio) liittyvä Kroatian tasavalta pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EUFOR Tchad/RCA -operaatioon osallistuville valtioille esitettävistä vaatimuksista sen lähettämän henkilöstön jäsenen loukkaantumisen tai kuoleman johdosta taikka sellaisen omaisuuden vahingoittumisen tai menetyksen johdosta, jonka se omistaa ja jota EUFOR Tchad/RCA -operaatio käyttää, jos loukkaantuminen, kuolema, vahinko tai menetys:

               —

               on johtunut henkilöstön jäsenestä hänen suorittaessaan tehtäviään EUFOR Tchad/RCA -operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               on aiheutunut EUFOR Tchad/RCA -operaatioon osallistuvien valtioiden omistaman omaisuuden käyttämisestä edellyttäen, että sitä on käytetty operaation yhteydessä, paitsi jos on kyse tätä omaisuutta käyttävän EUFOR Tchad/RCA -operaation henkilöstön jäsenen törkeästä huolimattomuudesta tai tahallisesta laiminlyönnistä.”


title: 2006/710/EY,Euratom: Neuvoston ja komission päätös, tehty 25 päivänä syyskuuta 2006 , kumppanuuden perustamisesta Euroopan yhteisöjen ja niiden jäsenvaltioiden sekä Kazakstanin tasavallan välillä tehtyyn kumppanuus- ja yhteistyösopimukseen liitettävän pöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi

text:
               1.11.2006

               FI

               Euroopan unionin virallinen lehti

               L 303/7

      NEUVOSTON JA KOMISSION PÄÄTÖS,

   tehty 25 päivänä syyskuuta 2006,
   kumppanuuden perustamisesta Euroopan yhteisöjen ja niiden jäsenvaltioiden sekä Kazakstanin tasavallan välillä tehtyyn kumppanuus- ja yhteistyösopimukseen liitettävän pöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi
   (2006/710/EY, Euratom)
   EUROOPAN UNIONIN NEUVOSTO ja
   EUROOPAN YHTEISÖJEN KOMISSIO, jotka
   ottavat huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 artiklan 2 kohdan viimeisen virkkeen ja 55 artiklan, 57 artiklan 2 kohdan, 71 artiklan, 80 artiklan 2 kohdan, 93 artiklan, 94 artiklan, 133 artiklan ja 181 a artiklan yhdessä 300 artiklan 2 kohdan toisen virkkeen ja 300 artiklan 3 kohdan ensimmäisen alakohdan kanssa,
   ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottavat huomioon 16 päivänä huhtikuuta 2003 tehdyn liittymissopimuksen ja erityisesti sen 2 artiklan 3 kohdan,
   ottavat huomioon liittymissopimuksen liitteenä olevan liittymisasiakirjan ja erityisesti sen 6 artiklan 2 kohdan,
   ottavat huomioon komission ehdotuksen,
   ottavat huomioon Euroopan parlamentin lausunnon (1),
   ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksynnän,
   sekä katsovat seuraavaa:

               (1)

               Pöytäkirja kumppanuuden perustamisesta Euroopan yhteisöjen ja niiden jäsenvaltioiden sekä Kazakstanin tasavallan välillä tehtyyn kumppanuus- ja yhteistyösopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi sekä tiettyjen Euroopan unionissa tapahtuneeseen institutionaaliseen ja oikeudelliseen kehitykseen liittyvien teknisten mukautusten tekemiseksi allekirjoitettiin Euroopan yhteisön ja sen jäsenvaltioiden puolesta 30 päivänä huhtikuuta 2004 neuvoston päätöksen N:o 2006/709/EY (2) mukaisesti.

               (2)

               Ennen pöytäkirjan voimaantuloa sitä on tilapäisesti sovellettu liittymisajankohdasta alkaen.

               (3)

               Kyseinen pöytäkirja olisi tehtävä,

         OVAT PÄÄTTÄNEET SEURAAVAA:
   1 artikla
   Hyväksytään Euroopan yhteisön, Euroopan atomienergiayhteisön ja jäsenvaltioiden puolesta kumppanuuden perustamisesta Euroopan yhteisöjen ja niiden jäsenvaltioiden sekä Kazakstanin tasavallan välillä tehtyyn kumppanuus- ja yhteistyösopimukseen liitettävä pöytäkirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi.
   Pöytäkirjan teksti on tämän päätöksen liitteenä (3).
   2 artikla
   Neuvoston puheenjohtaja tekee Euroopan yhteisön ja sen jäsenvaltioiden puolesta pöytäkirjan 4 artiklan mukaisen ilmoituksen. Komission puheenjohtaja antaa samanaikaisesti tällaisen ilmoituksen Euroopan atomienergiayhteisön puolesta.

      Tehty Brysselissä 25 päivänä syyskuuta 2006.

            Neuvoston puolesta

            Puheenjohtaja

         M. PEKKARINEN

            Komission puolesta

         J. M. BARROSO

            Puheenjohtaja

      (1)  EUVL C 174 E, 14.7.2005, s. 16.

      (2)  Katso tämän virallisen lehden sivu 1.

      (3)  Katso tämän virallisen lehden sivu 3.


Avis juridique important

|

31985D0568

85/568/ETY: Neuvoston päätös, tehty 20 päivänä joulukuuta 1985, Euroopan sosiaalirahaston tehtävistä tehdyn päätöksen 83/516/ETY muuttamisesta Espanjan ja Portugalin liittymisen vuoksi )

Virallinen lehti nro L 370 , 31/12/1985 s. 0040 - 0040 Suomenk. erityispainos Alue 5 Nide 4 s. 0072  Espanjank. erityispainos: Luku 05 Nide 5 s. 0024  Ruotsink. erityispainos Alue 5 Nide 4 s. 0072  Portugalink. erityispainos: Luku 05 Nide 5 s. 0024

NEUVOSTON PÄÄTÖS,tehty 20 päivänä joulukuuta 1985,Euroopan sosiaalirahaston tehtävistä tehdyn päätöksen 83/516/ETY muuttamisesta Espanjan ja Portugalin liittymisen vuoksi (85/568/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 126 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, ettäpäätöksen 83/516/ETY(1) 7 artiklan 3 kohdan mukaan 40 prosenttia kaikista mainitun päätöksen 3 artiklan 1 kohdassa tarkoitettuihin toimiin käytettävissä olevista määrärahoista käytetään työllisyyden edistämiseen Grönlannissa, Kreikassa, Ranskan merentakaisissa departementeissa, Irlannissa, Mezzogiornossa ja Pohjois-Irlannissa; Grönlannin vetäydyttyä pois yhteisöstä maininta tästä alueesta on mitätön,Espanjan ja Portugalin liittymisen vuoksi on aiheellista mukauttaa yhteisön säännöstöä, erityisesti liittymisasiakirjan päätösasiakirjaan liitetyn, Espanjan ja Portugalin mahdollisuuksista saada tukea Euroopan sosiaalirahastosta annetun Euroopan talousyhteisön julistuksen mukaan,sikäli kuin kyseessä on päätöksen 83/516/ETY 7 artiklan 3 kohta, on aiheellista määritellä ne taloudellisella ja sosiaalisella tasolla erityisen epäedullisessa asemassa olevat Espanjan ja Portugalin alueet, joilla työllisyyden kehittämistä edistäviin toimiin myönnetään varoja mainitun päätöksen 3 artiklan 1 kohdassa tarkoitettuihin toimiin käytettävissä olevista määrärahoista, jaon aiheellista lisätä kyseisten varojen prosentuaalista osuutta, jotta luotaisiin uusi rahoituksellinen tasapaino sellaisten työllisyyttä edistävien toimien välillä, joita toteutetaan toisaalta erityisen epäedullisessa asemassa olevilla alueilla ja toisaalta seuduilla, joille on ominaista korkea työttömyysaste ja pitkäaikaistyöttömyys ja/tai teollisuus- ja alakohtainen rakenneuudistus,ON TEHNYT TÄMÄN PÄÄTÖKSEN:1 artikla Korvataan päätöksen 83/516/ETY 7 artiklan 3 kohta seuraavasti:"3. Alkaen 1 päivästä tammikuuta 1986 ja 31 päivään joulukuuta 1988 asti 44,5 prosenttia kaikista 3 artiklan 1 kohdassa tarkoitettuihin toimiin käytettävissä olevista määrärahoista käytetään tukikelpoisiin, rahaston hoidolle asetettujen suuntaviivojen mukaisiin toimiin työllisyyden edistämiseksi seuraavissa jäsenvaltioissa ja seuraavilla alueilla: Kreikka, itsehallintoalueet Andalucia, Canarias, Castilla-Léon, Castilla-La Mancha, Extremadura, Galicia, Murcia, Ceutan ja Melillan kaupungit, Ranskan merentakaiset departementit, Irlanti, Mezzogiorno, Portugali, Pohjois-Irlanti. Jäljelle jäävät määrärahat keskitetään työllisyyden kehittämisen edistämiseen muilla seuduilla, joille on ominaista korkea työttömyysaste ja pitkäaikaistyöttömyys ja/tai teollisuus- ja alakohtainen rakenneuudistus."2 artikla Tätä päätöstä sovelletaan 1 päivästä tammikuuta 1986, edellyttäen, että Espanjan ja Portugalin liittymissopimus tulee voimaan.Tehty Brysselissä 20 päivänä joulukuuta 1985.Neuvoston puolestaPuheenjohtajaR. KRIEPS(1) EYVL N:o L 289, 22.10.1983, s. 38


title: 2005/704/EY: Komission päätös, tehty 11 päivänä lokakuuta 2005, tiettyjen Kiinan kansantasavallasta peräisin olevien magnesiittitiilien tuontia koskevan polkumyynnin vastaisen menettelyn yhteydessä tarjotun sitoumuksen hyväksymisestä

text:
               12.10.2005

               FI

               Euroopan unionin virallinen lehti

               L 267/27

      KOMISSION PÄÄTÖS,
   tehty 11 päivänä lokakuuta 2005,
   tiettyjen Kiinan kansantasavallasta peräisin olevien magnesiittitiilien tuontia koskevan polkumyynnin vastaisen menettelyn yhteydessä tarjotun sitoumuksen hyväksymisestä
   (2005/704/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 8 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Komissio otti käyttöön asetuksella (EY) N:o 552/2005 (2) väliaikaiset polkumyyntitullit tiettyjen Kiinan kansantasavallasta, jäljempänä ’Kiina’, peräisin olevien magnesiittitiilien tuonnissa yhteisöön.

               (2)

               Väliaikaisten polkumyynnin vastaisten toimenpiteiden käyttöönoton jälkeen komissio jatkoi polkumyynnin, vahingon ja yhteisön edun tutkimista. Tämän tutkimuksen lopulliset tulokset ja päätelmät esitetään lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien magnesiittitiilien tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetussa neuvoston asetuksessa (EY) N:o 1659/2005 (3).

               (3)

               Tutkimus vahvisti alustavat päätelmät Kiinasta peräisin olevien magnesiittitiilien tuonnissa esiintyvästä vahingollisesta polkumyynnistä.

         B.   SITOUMUS

               (4)

               Väliaikaisten polkumyynnin vastaisten toimenpiteiden käyttöönoton jälkeen yhteistyössä toiminut kiinalainen vientiä harjoittava tuottaja Yingkou Qinghua Refractories Co. Ltd tarjosi perusasetuksen 8 artiklan 1 kohdan mukaisesti hintasitoumusta, johon oli yhdistetty määrällinen rajoitus. Sitoumuksessa asianomainen yritys tarjoutuu myymään tarkasteltavana olevaa tuotetta tämän määrällisen rajoituksen puitteissa vähintään hinnoilla, jotka korjaavat polkumyynnin vahingolliset vaikutukset. Määrällisen rajoituksen ylittävään tuontiin sovelletaan polkumyyntitulleja.

               (5)

               Yritys aikoo myös toimittaa komissiolle määräajoin yksityiskohtaiset tiedot yhteisöön suuntautuvasta viennistään, joten komissio voi valvoa tehokkaasti sitoumuksen noudattamista. Lisäksi komissio katsoo yrityksen myynnin rakenteen perusteella, että sovitun sitoumuksen kiertämisen vaara on vähäinen.

               (6)

               Tämän perusteella katsotaan, että sitoumus voidaan hyväksyä.

               (7)

               Jotta komissio voisi valvoa tehokkaasti asianomaisen yrityksen antaman sitoumuksen noudattamista, sitoumuksen mukaista vapaaseen liikkeeseen luovutusta koskevaa pyyntöä tulliviranomaiselle esitettäessä tullivapautus on mahdollista saada ainoastaan esittämällä kauppalasku, jonka sisällön vähimmäisvaatimuksena ovat asetuksen (EY) N:o 1659/2005 liitteessä mainitut tiedot. Edellä tarkoitetut tiedot ovat välttämättömiä myös siksi, että tulliviranomaiset voivat riittävällä tarkkuudella varmistua siitä, että lähetys vastaa kaupallisten asiakirjojen tietoja. Jos tällaista kauppalaskua ei esitetä tai jos se ei vastaa tullille esitettyä tuotetta, on kannettava asianmukainen polkumyyntitulli.

               (8)

               Lisäksi sitoumuksen noudattamisen varmistamiseksi on tuojien tietoon edellä mainitulla neuvoston asetuksella saatettu se, että kaikenlainen sitoumuksen rikkominen saattaa johtaa polkumyyntitullin kantamiseen taannehtivasti kyseessä olevista tuontitapahtumista.

               (9)

               Jos sitoumusta rikotaan tai se peruutetaan, neuvoston perusasetuksen 9 artiklan 4 kohdan mukaisesti käyttöön ottamaa polkumyyntitullia aletaan soveltaa ilman eri toimenpiteitä perusasetuksen 8 artiklan 9 kohdan mukaisesti,

         ON TEHNYT TÄMÄN PÄÄTÖKSEN:
   1 artikla
   Hyväksytään sitoumus, jonka jäljempänä mainittu vientiä harjoittava tuottaja on tarjonnut tiettyjen Kiinan kansantasavallasta peräisin olevien magnesiittitiilien tuontia koskevan polkumyynnin vastaisen menettelyn yhteydessä.

               Maa

               Yritys

               Taric-lisäkoodi

               Kiinan kansantasavalta

               Yingkou Qinghua Refractories Co. Ltd, Qinghuayu Village, Qinghua District, Dashiqiao City, Liaoning Province, 115100, Kiinan kansantasavalta

               A636

         2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 11 päivänä lokakuuta 2005.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).

      (2)  EUVL L 93, 12.4.2005, s. 6.

      (3)  Ks. tämän Euroopan unionin virallisen lehden sivu 1.